Kosmodrom Vostočni
<s>Kosmodrom Vostočni (, u prevodu „Istočni”) je ruski kosmodrom koji je trenutno u izgradnji.</s><s>Nalazi se u amurskoj oblasti na ruskom dalekom istoku, na 51° SGŠ.</s><s>Prvo lansiranje bilo je zakazano za decembar 2015. godine, ali je u oktobru odloženo za april 2016.</s><s>U operativnu upotrebu bi trebalo da uđe 2017. godine.</s><s>Planirano je da Vostočni postane primarni kosmodrom ruskog kosmičkog programa, kako bi se smanjila zavisnost od kosmodroma Bajkonur koji se nalazi na teritoriji Kazahstana.</s>

<s>Prednosti i mane</s>

<s>U odnosu na kosmodrom Bajkonur, Vostočni ima i prednosti i mane.</s>

<s>Prednosti
 U prvoj fazi leta raketa-nosač ne prelazi preko gusto naseljenih delova više država.</s><s>Kod lansiranja sa Bajkonura tokom prve faze leta raketa-nosač leti preko naseljenih delova Kazahstana, Rusije, Kine i Mongolije, pa postoji verovatnoća da u slučaju kvara na raketi njeni delovi padnu u neko naselje i izazovu ljudske žrtve.</s><s>Kod poletanja sa Vostočnog ovaj problem je znatno manji, raketa većinom leti preko sibirske tajge koja je retko naseljena i ne preleće preko teritorije drugih država.</s><s>Delovi prvog stepena rakete-nosača padaju u retko naseljene predele sibirske tajge ili u okean u međunarodnim vodama.</s><s>Pri lansiranju sa Bajkonura prvi stepen rakete (motori i rezervoari) po odvajanju od drugog stepena nastavljaju balističkom putanjom i padaju u kazahstanske stepe.</s><s>Tokom decenija bilo je više slučajeva da su delovi prvog stepena padali ljudima na kuće, ali nije bilo žrtava.</s><s>Poseban problem je prvi stepen rakete Proton, koja sagoreva izuzetno toksično gorivo, pa na mesto pada prvog stepena ove rakete moraju da izađu posebni timovi koji rade dekontaminaciju.</s><s>Vostočni je izgrađen nedaleko od kosmodroma Svobodni koji koriste Ruske raketne snage, tako da je bilo lako uspostaviti železničke i putne veze do novog kosmodroma.</s><s>Smanjeni politički rizik — Kazahstan je početkom 21. veka u nekoliko navrata blokirao lansiranje ruskih raketa iz Bajkonura pod raznim izgovorima..</s>

<s>Primarni cilj izgradnje novog kompleksa na krajnjem istoku Rusije je da se smanji obim lansiranja iz kosmodroma Bajkonur, ali ne i da se on u potpunosti zameni novim kosmodromom, tako da će se dva kompleksa koristiti paralelno makar do isteka zakupa 2050. godine.</s><s>Kosmodrom Vostočni će takođe doprineti implementaciji državnog programa preseljenja stanovištva.</s>

<s>Mane</s>

<s>Vostočni je skoro 6° severnije od Bajkonura, što će se odraziti na masu koju rakete-nosači mogu dostaviti u orbitu.</s><s>U okviru Vostočnog moraće da se izgradi novi aerodrom, dok Bajkonur ima dva.</s><s>Većina satelita i drugih svemirskih letelica do kosmodroma se dostavlja avionom.</s><s>Vostočni će prvo koristiti lokalne aerodrome odakle će se sateliti dovoziti železnicom, a kasnije je planirana izgradnja i aerodroma u okviru kosmodroma.</s><s>Povećani troškovi transporta.</s><s>Pogoni za proizvodnju satelita, raketa-nosača i druge opreme nalaze se u Moskvi, Samari i Željeznogorsku, koji su od Bajkonura udaljeni od 2.500 do 1.500 kilometara.</s><s>Od ovih pogona do novog kosmodroma ima oko 5.500 kilometara.</s><s>Zbog toga je krajem maja 2015. odlučeno da se proizvodnja rakete Angara odvija u Omsku, koji je od kompleksa udaljen oko 4.900 kilometara.</s><s>Nedostatak stambenog prostora i infrastrukture za zaposlene kosmodroma.</s><s>Broj potrebnih kadrova će dostići skoro 100.000 ljudi.</s><s>U početnoj fazi izgrađen je stambeni prostor za 6.200 stanovnika, što znači da će morati da se izgradi ceo grad za zaposlene veličine Blagovješčenska, koji je lokalni administrativni centar.</s>

<s>Lansirne rampe</s>

<s>Planirano je da se na prostoru kosmodroma Vostočni izgradi ukupno sedam lansirnih rampi, po fazama:
 SK1 () – za Sojuz-2; prvo lansiranje 28. aprila 2016. godine,
 PU1 () – za Angaru 1.2/A3/A5; prvo lansiranje posle 2023. godine,
 PU2 – za Angaru A5V/A7 (u razmatranju); prvo lansiranje posle 2025. godine.</s>

<s>Vidi još 
 Kosmodrom Bajkonur
 Kosmodrom Pleseck
 Kosmodrom Svobodni
 Kosmodrom Kuru
 SC Kenedi</s>

<s>Reference</s>

<s>Spoljašnje veze</s>

<s>Kosmodrom Vostočni  – zvanični sajt
 Mapa okolne oblasti
 Vostokdrom
 Amurskiй kosmoport (Jutjub)
 Vostočnый - kosmodrom XXI veka (Jutjub)
 Galerija fotografija od 2013. godine
 Kosmodromы Rossii (Jutjub)</s>

<s>Svemirske luke
Astronautika u Rusiji
Amurska oblast</s>

